CELEX: 32005R1655
Language: hr
Date: 2005-10-10
Title: Uredba Komisije (EZ) br. 1655/2005 od 10. listopada 2005. o razvrstavanju određene robe u kombiniranu nomenklaturu

02/Sv. 014
            
            
               HR
            
            
               Službeni list Europske unije
            
            
               185
            
         32005R1655
   
               L 266/50
            
            
               SLUŽBENI LIST EUROPSKE UNIJE
            
            
               10.10.2005.
            
         
      UREDBA KOMISIJE (EZ) br. 1655/2005
   od 10. listopada 2005.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3 te tablice.
            
         
               (4)
            
            
               Primjereno je da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. listopada 2005.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1. Uredba kako je zadnje izmijenjena Uredbom (EZ) br. 493/2005 (SL L 82, 31.3.2005., str. 1.).
   
      (2)  SL L 302, 19.10.1992., str. 1. Uredba kako je zadnje izmijenjena Uredbom (EZ) br. 648/2005 Europskog parlamenta i Vijeća (SL L 117, 4.5.2005., str.13.).
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Nesastavljeni proizvod u obliku manjeg staklenika, takozvani mini-staklenik, približnih dimenzija 50 cm (duljina), 24 cm (širina) i 25 cm (visina).
                           Okvir je od drva, dno je u obliku metalne rešetke, pregradci su od plastike.
                           Kad je sastavljen, gornji dio mini-staklenika može se otvoriti.
                           (Vidjeti fotografiju A) (1)
                           
                        
                     
            
               4421 90 98
            
            
               Razvrstavanje se utvrđuje u skladu s Općim pravilima 1., 2.(a), 3.(b) i 6. o tumačenju kombinirane nomenklature i tekstom oznaka KN 4421, 4421 90 i 4421 90 98.
               Bitnu značajku proizvodu daje konstruktivni element (drveni okvir).
               Zbog veličine se ne može smatrati montažnom građevinom iz tarifnog broja 9406.
            
         
               
                           2.
                        
                        
                           Kombinacija hladnjaka i zamrzivača za kućanstvo, kapaciteta 579 litara, s posebnim vratima.
                           Ukupne dimenzije su 180,8 cm (visina), 92,5 cm (širina) i 81,6 cm (dubina). Težina je 112 kg.
                           Kapacitet hladnjaka je 368 litara, a kapacitet zamrzivača 211 litara.
                           Hladnjak ima police od kaljenog stakla, dvije ladice za povrće i prostor za boce s unutarnje strane vrata itd.
                           Zamrzivač ima tri ladice.
                        
                     
            
               8418 10 91
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature i tekstom oznaka KN 8418, 8418 10 i 8418 10 91.
               Podbroj 8418 10 obuhvaća sve kombinacije hladnjaka i zamrzivača s posebnim vratima, bilo da su namijenjeni za kućanstvo ili ne.
            
         
               
                           3.
                        
                        
                           Komplet pripremljen u pakiranja za pojedinačnu prodaju koji se sastoji od:
                           
                                       —
                                    
                                    
                                       televizijske kamere u kućištu u obliku plastične kocke;
                                    
                                 
                                       —
                                    
                                    
                                       kompleta za sastavljanje od plastičnih kocki i dijelova za spajanje i
                                    
                                 
                                       —
                                    
                                    
                                       CD-ROM-a.
                                    
                                 Kamera ne može pohraniti slike, već ih prenosi do uređaja za automatsku obradu podataka putem USB kabela.
                           Komplet za sastavljanje od kocaka i sastavnih dijelova koristi se za izradu tronošca.
                           CD-ROM sadrži snimljene programe, podatke, video i zvučne datoteke.
                        
                     
            
               8525 30 90
            
            
               Razvrstavanje se utvrđuje u skladu s Općim pravilima 1., 3.(b) i 6. o tumačenju kombinirane nomenklature i tekstom oznaka KN 8525, 8525 30 i 8525 30 90.
               Iako je komplet namijenjen djeci, ne može se razvrstati kao igračka u tarifni broj 9503 jer bitnu značajku kompleta čini kamera iz tarifnog broja 8525.
            
         
               
                           4.
                        
                        
                           Dječja knjiga-slagalica od kartona, koja se sastoji od šesnaest stranica.
                           Osam stranica (lijeva strana) sadrži kratke dječje priče s ilustracijom koja se odnosi na tu priču.
                           Sedam stranica (desna strana) sadrži slagalicu koja se sastoji od 9 dijelova, koja predstavlja ilustraciju u boji na odgovarajućoj stranici.
                           Zadnja stranica sadrži samo ilustraciju.
                        
                     
            
               9503 60 90
            
            
               Razvrstavanje se utvrđuje u skladu s Općim pravilima 1., 3.(b) i 6. o tumačenju kombinirane nomenklature i tekstom oznaka KN 9503, 9503 60 i 9503 60 90.
               Razvrstavanje kao tiskana knjiga u tarifni broj 4901 ili kao dječja slikovnica u tarifni broj 4903 isključeno je jer tekst i slike imaju pomoćnu ulogu uz slagalice.
               Slagalice određuju bitnu značajku proizvoda te se stoga razvrstava kao slagalica u tarifni broj 9503.
            
         
               A)
            
            
               
                  
            
         
      (1)  Fotografija je isključivo informativne prirode.